Луиш ди Камоинш
Амур със своите козни не престава…

Превод от португалски: Симеон Хаджикосев, 1984

chitanka.info

Амур със своите козни не престава,

да ме убие иска с изненада,

но моята надежда не упада.

Кому отнел би, щом не притежава?

Надежда празна тъй ме съживява.

Това е гибелната ми наслада!

Тя от промени резки не пропада

и като чълн в море се устремява.

Но щом като погнуса не подхожда,

надежда гдето няма, там стаено

Амур ме дебне с гибелни стрели.

И има дни — сърцето ми пробожда

не знам какво, не знам къде родено,

не знам и как — но страшно ме боли.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.